Trelis/gawiki huggingface dataset:
Anna Haslam. Ba sufragóir í Anna Maria Haslam (née Fisher ; 1829–1922) agus ba dhuine suntasach í i ngluaiseacht na mban in Éirinn ón 19ú agus tús an 20ú haois.
Tús a saoil agus Teaghlach.
Rugadh Anna Maria Fisher in Eochaill, Contae Chorcaí, sa bhliain 1829. Bhí sí an 16ú de 17 leanaí do Jane agus Abraham Fisher. Ba theaghlach de chuid Chumann na gCarad iad agus gnó acu in Eochaill. Tugadh suntas dóibh as a gcuid saothar carthanachta, go háirithe le linn an Ghorta Mhóir . 
Anna agus Thomas Haslam.
Phós Anna agus Thomas Haslam ar 20 Márta 1854 in Oifig Chláraithe Chorcaí. Ní raibh aon suim ag an péire faoi linbh is mar sin, bhí an caidreamh aontumhach ar an iomlán.
Ionghabháil na Crimé (2014). Ar 18 Márta 2014, d'ionghabh an Rúis an Chrimé; tugann an Chreimil inniu ‘Aontachas’ na Crimé leis an Rúis ar na himeachtaí seo agus síníodh an "conradh aontachais" i Moscó ar an 18 Márta 2014.
Reáchtáladh reifreann ar an gceist (aontú nó neamhspleáchas) sa Chrimé dhá lá roimhe sin, 16 Márta 2014. Bhí 'bua' ollmhór ag na hAontachtaithe ach bhí líomhaintí ann maidir le claonpháirteachas leis an Ruis,
Meitreo Mhaidrid. Is córas traenach faoi thalamh é Meitreo Mhaidrid (Spáinnis: "Metro de Madrid"), 293km fad agus an 14ú córas is faide ar domhan. Tá 1,705 staighre beo agus 529 ardaitheoir sa chóras.
Tiomáineann traenacha an meitreo ar thaobh clé na ráillí mar thiomáin trácht i Maidrid ar an taobh clé roimh an mbliain 1924, cúig bliana i ndiaidh oscailt an chórais.
Oibríonn na traenacha ó 6r.n. go dtí a dó a chlog ar maidin gach lá. Níor fhan sé oscailte na 24 huair ach amháin i rith World Pride 2017 agus i rith na stoirme shneachta i 2021.
D'oscail córas tram, darbh ainm Metro Ligero ("meitreo éadrom") sa bhliain 2007. Oibríonn an córas coimitéaracht "Cercanías" in éineacht leis an meitreo.
Línte.
Tá 302 stáisiún ann agus 12 líne.
Táillí.
Tá an chuid is mó den meitreo istigh i zón A. 
Úsáistear cárta iompar poiblí (Tarjeta Multi) chun ticéid a lódáil. Cosnaíonn sé €2.50 ag na meaisín ticéid a bhliain 2022.
Is féidir ticéad singil a cheannach, idir €1.50 agus €2. €1.50 i zón A don chéad 5 stáisiún agus 10 ceint le haghaidh gach stáisiún ina dhiaidh, le huasmhéid €2 le níos mó ná 10 stáisiún. Is féidir 10 dticéad a cheannaigh a chosnaíonn €12.20 atá níos saoire ná ticéad amháin a cheannach. Tá na ticéid seo bailí ar na busanna freisin.
Tá pas míosúil ar fáil. Taispeántar na praghsanna sa bhliain 2022 sa tábla thíos:
Síntí don chóras.
Tá roinnt síntí pleanáilte.
Líne 3.
Tá sé deimhnithe líne a 3 a shíneadh ó Villaverde Alto sa deisceart go dtí El Casar i Getafe. Beidh ceangal ann le líne 12 (MetroSur) agus líne C-3 den Cercanías. Tosaíonn na hoibreacha tús 2022.
Líne 5.
Tá plean ag Comhphobal Mhaidrid líne a 5 a shíneadh go dtí Aeropuerto T1-T2-T3, áit a bheidh ceangal leis an aerfort agus líne a 8.
Líne 11.
Cuirfear tús le hoibreacha chun líne a 11 a shíneadh sa dara leath de 2022, Plaza Elíptica, go dtí Valdebebas i dtuaisceart na cathrach. Tógfar an chéad chuid ó Plaza Elíptica go dtí Conde de Casal roimh 2024. Beidh dhá stáisiún nua ann: Comillas agus Madrid Río, agus beidh ceangal le líne a trí i Palos de la Frontera, le líne a sé i gConde de Casal agus le líne 1 agus Cercanías in Atocha. Beidh síneadh ann chomh maith go Cuatro Vientos, áit a bheidh ceangal ann le líne 10 agus Cercanías.
Comhaontú Évian. Ar 18 Márta 1962, síníodh Comhaontú Évian, conradh síochána a chuir deireadh leis an gcogadh idir Arm na Fraince agus an FLN, gluaiseacht na saoirse, san Ailgéir. Fógraíodh sos comhraic ina measc siúd a bhí i mbun cogaíochta, a tháinig i bhfeidhm an lá dár gcionn, an 19 Márta. 
Chaith na hAilgéaraigh mar sin díobh cuing an choilíneachais.
Cruinniú Mullaigh Bhúcairist. Cruinniú mullaigh de chuid na heagraíochta míleata ECAT (Eagraíocht Chonradh an Atlantaigh Thuaidh) a bhí i gCruinniú Mullaigh Bhúcairist 2008 nó an 20ú Cruinniú Mullaigh ECAT a eagraíodh i bPálás na Parlaiminte, Búcairist, an Rómáin ar an 2 – 4 Aibreán 2008. I measc gnóthaí eile, tugadh cuireadh don Chróit agus don Albáin a bheith páirteach sa Chomhghuaillíocht. Níor tugadh cuireadh d' Iar-Phoblacht Iúgslavach na Macadóine mar gheall ar an aighneas leanúnach maidir le hainmniúchán leis an nGréig. Bhí súil ag an tSeoirsia agus ag an Úcráin a bheith páirteach i bPlean Gníomhaíochta Ballraíochta ECAT, ach, cé go bhfáiltíonn siad roimh uaillmhianta an dá thír maidir le ballraíocht agus gur aontaigh siad “go mbeidh na tíortha seo ina gcomhaltaí de ECAT”, chinn feisirí ECAT athbhreithniú a dhéanamh ar a n-iarratas i mí na Nollag 2008.. 
An eagla go bhfuil ECAT ag teacht chun cinn i comhghuaillíocht dhomhanda de na teiteanais, agus an toradh is dócha a bheidh air go mhéadófaí an polarúchán agus an míleatú i ngnóthaí idirnáisiúnta, bhí agóidí ag Ceanncheathrú ECAT sa Bhruiséil coicís roimh an gcruinniú mullaigh, agus i mBúcairist. agus i mBúcairist. Dhírigh lucht agóide ar chinneadh athnuaite ECAT airm núicléacha a úsáid agus tacaíocht ECAT do sciath frithdhiúracáin na SA. 
Clár oibre an chruinnithe mullaigh.
Thug Craig Kennedy 'President of the German Marshall Fund of the United States' i réamhrá do chruinniú mullaigh Bhúcairist de huid ECAT le fios go mbeidh na hábhair seo a leanas le plé agus ar chlár cruinnithe mullaigh ECAT.
Óstach.
Bhí an Rómáin san iomaíocht le haghaidh eagrú an chruinnithe mullaigh seo leis an bPortaingéil, a bhí beartaithe ar dtús chun an cruinniú mullaigh a óstáil i 2006, ach sa deireadh ghéill sí i bhfabhar na Laitvia, a tionóladh Cruinniú Mullaigh Ríge 2006. Fuair an Rómáin tacaíocht ó na Stáit Aontaithe, agus dúirt Fo-Rúnaí Stáit na SA R. Nicholas Burns i mí na Nollag 2006 go raibh an onóir tuillte ag an Rómáin an imeacht seo a reáchtáil mar gheall ar an méid a chuir sí le comhiarracht na Comhghuaillíochta sa Chogadh san Afganastáin agus ar son cobhsaíochta i gCogadh na hIaráice. Tá an Rómáin ina ball d' ECAT. ó 14 Márta 2004.
Cecilia Payne-Gaposchkin. Réalteolaí agus réaltfhisiceoir Bhriotanach-Mheiriceánach ab ea Cecilia Helena Payne-Gaposchkin (née Payne, 10 Bealtaine 1900 - 7 Nollaig 1979). Dúirt sí ina tráchtas dochtúireachta (1925) go raibh i bhfad níos mó hidrigin agus héiliam sa grian ná mar a bhí sa Domhan, tuairim a dhiúltaigh formhór na heolaithe dó ar dtús. I Wendover, Buckinghamshire, Sasana, a rugadh í agus fuair sí bás in Cambridge, Massachusetts. Bhí saoránacht an dá thír aici.
Thug Cecilia Payne faoi thráchtas dochtúireachta a scríobh agus sa bhliain 1925 ba ise an chéad duine dar bronnadh PhD in réalteolaíocht ó Choláiste Radcliffe uirthi. (Coláiste do mhná a bhí ceangailte le Ollscoil Harvard ab ea Radcliffe.) Is é an teideal a bhí ar an tráchtas ná "Stellar Atmospheres: A Contribution to the Observational Study of High Temperature in the Reversing Layers of Stars."
Plas yn Iâl. Seasann sean teach mór i bPlas yn Iâl , , áras teaghlaigh Elihu Yale (1649-1721), a thug a ainm do Choláiste Yale, Wrecsam, agus Ollscoil Yale, New Haven, Connecticut, Stáit Aontaithe Mheiriceá.
Sú. An leacht i dtoradh nó i nglasra srl is ea sú (mar shampla, sú oráiste, sú crainn).
Uinseann de Pól. Sagart Francach ba ea Uinseann de Pól nó Vincent de Paul (24 Aibreán 1581 i bPouy - 27 Meán Fómhair 1660 i bPáras na Fraince).
Ballnasc trasnach an atlais. Cuid den veirteabraí an mhuiníl is ea ballnasc trasnach an atlais.
Tá seans go mbeidh éagobhsaíocht atlasaiseach (atlantoaxial instability nó AAI) ag dul do dhaoine áirithe a bhfuil siondróm Down orthu. Is éalang coirp i veirteabraí an dromlaigh atá i gceist leis seo. 
Tá gníomhaíochtaí coirp (m.sh. gleacaíocht agus uiscíocht) fíorchontúirteach dóibh siúd a bhfuil AAI orthu agus tá seans go ndéanfaidh dochar don dromlach. Bíonn x-gha ag teastáil chun AAI a dhiagnóisiú agus moltar x-gha AAI a iarraidh maidir le páistí a bhfuil siondróm Down orthu atá ar scoil.
Glóthach shilice. Is éard atá i nglóthach shilice ná dé-ocsaíd sileacain i bhfoirm dhímhorfach (is é sin gan struchtúr criostalda). Ós rud é go bhfuil sí dímhorfach, tá a struchtúr mírialta agus é lán de phóireanna (poill bheaga). Is í an phóiriúlacht seo is cúis leis gur dual don ghlóthach shilice uisce a shú chuici óna timpeallacht — is é sin gur ábhar tais-scópach é.
Is gnách glóthach shilice a úsáid le taise a ionsú: mar shampla cuirtear málaí beaga glóthaí silice i bpacáistiú na ngléas teicneolaíochta agus, abair, in easair chait.
Copóg thuathail. Is planda é an chopóg thuathail nó cnádán ("Arctium minus").
Kharkiv. Cathair san Úcráin agus lárionad riaracháin Oblast Kharkiv is ea Kharkiv (Úcráinis: Харkiв, Rúisis: Харькoв Kharkov). Is í an chathair is mó in Oirthear na hÚcráine í agus an dara cathair is mó sa tír ar fad, agus an phríomhchathair i réigiún stairiúil Slobozhanshchyna. Seasann sé ag cumar na n-aibhneacha Uda, Lopan, agus Kharkiv. Tá 1,433,886 ina gcónaí sa chathair (meas. 2021). Tá an chathair faoi ionsaí ó fhórsaí míleata Chónaidhm na Rúise faoi láthair.
Bunaíodh Kharkiv sa bhliain 1654 mar dhúnfort. Cathair mhór thionsclaíochta atá ann.
Bréagchóma. Is riocht é an siondróm iniata, mar a thugtar air freisin an bréagchóma freisin, ina mbíonn othar ar an eolas ach nach féidir leo bogadh nó cumarsáid a dhéanamh mar gheall ar pairilis iomlán i mbeagnach gach matán deonach sa chorp ach amháin i gcás gluaiseachtaí ingearacha súl agus caochadh súile Tá an duine comhfhiosach agus slán a dhóthain go cognaíoch le bheith in ann cumarsáid a dhéanamh le gluaiseachtaí súl. Bíonn torthaí eleictreinceifealagrafaíochta normalachabainteach leis an siondróm iniata . Leagan de shiondróm iniata is ea an siondróm iniata iomlán, ina bhfuil pairilis ar na súile freisin. B'iad Fred Plum agus Jerome B. Posner a chum an téarma don neamhord seo sa bhliain 1966.
Helen O'Connell (úireolaí). Is ollamh úireolaíochta Astrálach í Helen E. O'Connell AO (rugadh 3 Aibreán 1962) agus ceannródaí i staidéar anatamaíoch an bhrillín. Is príomhthaighdeoir í i réimse anatamaíochta peilbhí baininne agus ba í an chéad bhean í a chríochnaigh oiliúint mar úireolaí san Astráil.
Oideachas.
Sa bhliain 1994, bhain O'Connell céim amach ó Ollscoil Melbourne mar an chéad mháinlia urolaíoch baineann san Astráil. Ó 1994 go 1995, d’aistrigh sí go dtí na Stáit Aontaithe le haghaidh ardoiliúint (comhaltacht), leis an néar-úireolaí Edward J. McGuire in Houston, Texas. Sa bhliainI 1997, ghnóthaigh sí céim Mháistreachta do thionscadal ar neamhchoinneálacht úiríneach baineann. Sa bhliain 2004, bhain sí PhD amach sa leigheas i réimse anatamaíochta peilbhí baineann ó Ollscoil Melbourne, Ospidéal Ríoga Melbourne agus Ospidéal Príobháideach Melbourne.
U. G. Krishnamurti. Fealsúnaí as an India ba ea Uppaluri Gopala Krishnamurti, agus nihilí "par excellence" (9 Iúil 1918 – 22 Márta 2007). Tugadh "sceimhlitheoir spioradálta" air.
“Ná lean mise, táimse ar strae”, a scríobh sé, agus "“Ní mian linn a bheith saor ón eagla. Ní mian linn ach cluichí a imirt léi agus a bheith ag caint mar gheall ar a bheith saor ón eagla.”
"Cé leis a bhfuil tusa ag caint mar sin? Leat féin, seans. Ní liomsa. Nílimse anseo in aon chor. Cá bhfuilim? Á, dá mbeadh a fhios sin agam. Ni bheidh a fhios sin agam go deo, ar ndóigh, mar nílimse aon áit."
Lee Kuan Yew. An chéad Phríomh-Aire ar Shingeapór ba ea Lee Kuan Yew nó Harry Lee nó LKY (16 Meán Fómhair 1923 – 23 Márta 2015) agus an phríomhphearsa i bpolaitíocht na tíre sin sa 20ú haois. 
Beatha.
Céimí sa dlí de chuid Ollscoil Cambridge, i gCumann Onórach Teampaill Láir a rinneadh abhcóide de sa bhliain 1950. D'fhill LKY ar Shingeapór agus bhí sé ag cleachtadh mar dhlíodóir ansin go ceann naoi mbliana. 
Bhain LKY próifíl phoiblí amach mar dhuine den eite chlé trína chuid oibre ar son na gceardchumann agus ceardchumainn na mac léinn. Sa bhliain 1954 bhí sé i measc na ndaoine a bhunaigh Páirtí Ghníomhaíocht an Phobail, i gcomhar le ceardchumannaithe a bhí báúil le Páirtí Cumannach an Mhalae. Ina dhiaidh sin, bhris sé an ceangal a bhí aige leis an eite chlé den pháirtí agus bhain an rialtas úsáid as reachtaíocht slándála náisiúnta dhian ina n-éadan.
Bhí LKY ina Phríomh-Aire ar Shingeapór ó mhí an Mheithimh 1959 ar aghaidh, ar feadh dhá bhliain (1963-65) mar chuid de Chónaidhm na Malaeisia agus ina dhiaidh sin mar cheann rialtais ar stáit neamhspleách. 
Le linn na dtríocha bliain a raibh LKY i gcumhacht, bhí méid suntasach d'fhás eacnamaíoch agus de dhul chun cinn sóisialta ann, mar aon le rialuithe dochta ar neamhord eitneach féideartha nó treascairt pholaitiúil nó thionsclaíoch, mar atá sainithe ag PAP. I réimse an dlí, an ordaithe agus an cheartais, labhair Lee Kuan Yew go láidir i bhfabhar an phionóis chorptha agus mhéadaigh a rialtas an úsáid a baineadh as go mór. 
Bhí LKY i bhfabhar phionós an bháis freisin, a leathnaíodh go roinnt mhaith coireanna atá bainteach le drugaí sa bhliain 1973. Cuireadh deireadh le triail le giúiré sa bhliain 1959, lasmuigh de chásanna báis, agus maidir leis na gcionta sin chomh maith deich mbliana ina dhiaidh sin; léirigh sé sin go díreach nach raibh muinín as giúiréithe aige, ar bhonn a thaithí mar dhlíodóir i gcleachtas. 
Cé gurb ionann, ar an iomlán, an bunús dlí foirmeálta atá leis an tsaoirse cainte i Singeapór agus sna tíortha eile de chuid thraidisiún an dlí choitinn, tá cáineadh idirnáisiúnta mór déanta ar cé chomh minic a bhíonn daoine mór le rá i PAP, amhail Lee Kuan Yew, ag cur an dlí ar a lucht cáinte trí chásanna leabhail rathúla.
Beo ar Éigean. Podchraoladh agus seó raidió as Gaeilge de chuid Raidió Teilifís Éireann (RTÉ) is ea Beo ar Éigean. Is iad Sinéad Ní Uallacháin, Áine Ní Bhreisleáin agus Siún Ní Dhuinn láithreoirí an chláir. 
Craoltar "Beo ar Éigean" ar RTÉ Raidió 1 é gach deireadh seachtaine. Déanann na láithreoirí plé ar na nithe a chuireann isteach orthu agus an tslí go dtéann siad i ngleic leo. Bíonn neart spraoi agus craic acu ar an bpodchraoladh agus is minic go mbíonn aíonna speisialta ar an gclár. 
Láithreoirí.
Siún Ní Dhuinn.
Scríbhneoir agus léiritheoir as Dún Dealgan í Ní Dhuinn . Is léiritheoir digiteach Gaeilge do RTÉ í.
Áine Ní Bhreisleáin.
Is láithreoir teilifíse agus raidió as Gaoth Dobhair, Co. Dhún na nGall í Ní Bhreisleáin. Cuireann sí "Bladhaire" i láthair ar Raidió na Gaeltachta ("RnaG") Déardaoin agus Dé hAoine.
Sinéad Ní Uallacháin.
Is Iriseoir, aisteoir, ealaíontóir agus láithreoir raidió í Ní Uallacháin as Baile an Aonaigh, Co. Chiarraí. Bhí seó seachtaine "Sinéad ar Maidin"aici ar RnaG go dtí Bealtaine 2019.
Marianella García Villas. Dlíodóir Salvadórach ab ea Marianella García Villas (7 Lúnasa 1948 – 13 Márta 1983). Tharraing sí aird ar na maruithe in El Salvador sa bhliain 1978. Sheas sí an fód ina thír dhúchais nuair a bhí sárú ar chearta an duine ar siúl. 
Rinne saighdiúirí Garcia a éigniú agus a dhúnmharú in 1983, bliain i ndiaidh do Mhícheál Ó hUigínn a bheith i gceannas ar mhisean bailithe eolais chuig an tír chun iniúchadh a dhéanamh ar shléacht i sráidbhaile tuaithe El Mozote. 
Tá ainm García Villas i measc na n-ainmneacha ar an leacht cuimhneacháin, "Monumento a la Memoria y la Verdad in El Salvador", leacht i gcuimhne orthu siúd a maraíodh sa choimhlint agus ainmneacha 30,000 duine a dúnmharaíodh nó a d’imigh gan tásc ná tuairisc greanta ar bhalla fada.
Tionscal Feithiclí Heilléanach. Is monaróir feithiclí Gréagach atá lonnaithe i Thessaloniki é Tionscal Feithiclí Heilléanach. Bunaíodh an comhlacht sa bhliain 1972 mar "Steyr Hellas" agus ghlac sé a ainm reatha sa bhliain 1987. Táirgeann sé busanna, leoraithe, agus feithiclí míleata den chuid is mó.
Cheannaigh cuibhreannas Iosraelach an chuideachta ar 14 Feabhra 2021.
Barainneachtaí scála. Mar thoradh ar mhéadú sa táirgeacht, feictear barainneachtaí scála go minic, agus meánchostas níos ísle in aghaidh an aonaid dá bharr sin.
Mar shampla, sa bhliain 2015, cheannaigh British Airways an aerlíne Éireannach, Aer Lingus, chun barainneachtaí scála a chruthú agus acmhainní a tharraingt le chéile.
Aisling Ní Raghallaigh. Is polaiteoir Éireannach de chuid Shinn Féin í Aisling Ní Raghallaigh (a rugadh c. 1980). In 2021 tháinig sí in ionad Fhra McCann mar CTR ag déanamh ionadaíochta ar thoghcheantar Iarthar Bhéal Feirste i dtionól na Sé Chontae. thug sí an chéad óráid iomlán trí Ghaeilge i dTionól na sé chontae.
Bean spóirt.
Tar éis di an A-Leibhéal a chríochnú, chuaigh Aisling ar aghaidh le gairm bheatha a bhaint amach sa scothspórt. Bhuaigh sí Craobhchomórtais Dhomhanda, Comórtais Uile-Éireann, agus gradaim Idirnáisiúnta éagsúla eile sa liathróid láimhe.
Gaeilge.
Is Gaeilgeoir í a d’fhreastail ar Bhunscoil Phobal Feirste agus ina dhiaidh sin ar Coláiste Feirste 
Thug Reilly an chéad óráid riamh a bhí go hiomlán i nGaeilge don Tionól, Ar an 13 Bealtaine 2022 i ndiaidh a tofa. Cuireadh seirbhís aistriúcháin chomhuaineach ar fáil fad a bhí Aisling Reilly ag labhairt.
Peat and Diesel. Is banna triúir iad Peat and Diesel as Steòrnabhagh, Oileán Leòdhais, Albain, ina bhfuil Calum “Boydie” MacLeòid, Aonghus Scott agus Uilly MacLeòid. Bunaíodh an banna i dtithe baill an bhanna i Steòrnabhagh, agus tháinig méadú ar a n-éileamh i ndiaidh dóibh físéain a chuir ar na meáin shóisialta. Fá dtaobh de shaol an oileáin atá amhráin an bhanna don chuid is mó agus is i mBéarla den chuid is mó atá a gcuid amhráin ach bíonn foclaí agus frásaí i nGaeilge na hAlban fite fuaite sna liricí.
In 2019, bhain an banna “Banna Beo na Bliana” ag na Duaiseanna Cheol Traidisiúnta na hAlban (Na Trads). I 2020 bhain siad "An Físeán Ceoil is Fearr" (don fhíseán "Calum Dan's Transit Van") ag Na Trads. Chomh maith leis sin, moladh iad don albam is fearr (don albam "Light my Byre" ), ach chaill siad cionn is gur bhain Hamish Napier le "The Woods".
Compton. Cathair i ndeisceart Chontae Los Angeles, California i Stáit Aontaithe Mheiriceá is ea Compton. Tá Compton ar cheann de na cathracha is sine sa chontae agus, ar 11 Bealtaine, 1888, ba í an t-ochtú cathair i gCalifornia a corpraíodh.
Dúlra. Is é dúlra, nó nádúr, sa chiall is leithne, an domhan fisiceach nó cruinne. Is féidir le "dúlra" tagairt a dhéanamh d'fheiniméin an domhain fhisiciúil, agus freisin don saol i gcoitinne. Is cuid mhór, murab é an t-aon chuid, den eolaíocht é staidéar an dúlra. Cé gur cuid den dúlra iad daoine, is minic a thuigtear gníomhaíocht dhaonna mar chatagóir ar leith ó fheiniméin nádúrtha eile.
Na dúile. Is iad an chré, an t-uisce, an tine, an t-aer na ceithre dhúil chlasaiceacha.
Iga Świątek. Is imreoir leadóige gairmiúla as An Pholainn í Iga Natalia Świątek. Rugadh í ar an 31 Bealtaine 2001. Tá aon chomórtas Grand Slam amháin buaite aici - 1 French Open.
Paula Badosa. Is imreoir leadóige gairmiúla as An Spáinn í Paula Badosa Gibert. Rugadh í ar an 15 Samhain 1997.
Emma Raducanu. Is imreoir leadóige gairmiúla as An Ríocht Aontaithe í Emma Raducanu. Rugadh í ar an 13 Samhain 2002. Bhuaigh sí Wimbledon i 2021.
Leylah Fernandez. Is imreoir leadóige gairmiúla as Ceanada í Leylah Annie Fernandez. Rugadh í ar an 6 Meán Fómhair 2002.
Seán Breathnach. Is peileadóir Gaelach ó nGaillimh é Seán Breathnach (Béarla: Shane Walsh). Rugadh é ar an 4 Meitheamh 1993. Imríonn sé le haghaidh Gaillimh agus Cill Choirín-Cluain Briorain.
Conor McManus. Is peileadóir Gaelach as Muineachán é Conor McManus. Rugadh é ar an 30 Samhain 1987. Imríonn sé le haghaidh Muineachán agus Uí Néill Chluain Tiobraid.
James O'Donoghue. Is iarpheileadóir Gaelach ó Ciarraí é James O'Donoghue. Rugadh é ar an 19 Meitheamh 1990. Imríonn sé le haghaidh Ciarraí agus An Léigúin, Cill Airne.
David Clifford. Is peileadóir Gaelach ó Ciarraí é David Clifford. Rugadh é ar an 22 Eanáir 1999. Imríonn sé le haghaidh Ciarraí.
Seán O'Shea. Is peileadóir Gaelach ó Ciarraí é Seán O'Shea. Rugadh é ar an 17 Iúil 1998. Imríonn sé le haghaidh Ciarraí agus Na Seamróige An Neidín.
Cantúin na hEilvéise. CuimsíonnIs 26 cantún na hEilvéise (Gearmáinis : "Kanton" ; Fraincis : "canton"  ; Iodáilis: "cantone"; Rumantsch Grischun: chantun) ballstáit Chónaidhm na hEilvéise. D'úsáideadh chun tagairt a dhéanamh ar na chéad trí chomhghuaillithe cónasctha a bhunaigh Cónaidhme na hEilvéise sa chéad áit. Tá achoimre ar an dá thréimhse thábhachtach i bhforbairt na Sean-Chónaidhme Eilvéise le téarmaí (‘Ocht gCantón’; ó 1353–1481) agus (13 Cantóin, ó 1513–1798). 
Bhí gach cantún de Shean-Chónaidhm na hEilvéise ar a dtugtaí Ort freisin (‘suíomh’, ó roimh 1450), nó Stand (‘eastát’, ó c.  1550), ina stát iomlán ceannasach a raibh a rialuithe teorann féin, a arm, agus a airgeadra féin acu, ó shíniú Síocháin Westfalen (1648) ar a laghad go dtí bunú an stáit fheidearálaigh san Eilvéis sa bhliain 1848, le tréimhse ghairid de rialtas láraithe le linn na Poblachta Helvetic (1798-1803). Tá an téarma Kanton in úsáid go forleathan ón 19ú haois. cantún de Chónaidhm na hEilvéise Sean, ar a dtugtaí freisin (‘suíomh’, ó roimh 1450), nó (‘eastát’, ó c. 1550 ), stát iomlán ceannasach a raibh a rialtáin teorann féin, a arm, agus a airgeadra féin ó Chonradh Westphalia (1648) ar a laghad go dtí bunú stát feidearálach na hEilvéise in 1848, le tréimhse ghairid de rialtas láraithe le linn na Poblachta Helvética (1798–1803). Tá an téarma Cantún in úsáid go forleathan ón 19ú haois.
Aedes aegypti. Is muiscít í Aedes aegypti, muiscít an fhiabhrais bhuí, gur féidir le fiabhras deinge, chikungunya, fiabhras Zika, víris Mhayaro agus an fhiabhrais bhuí, agus gníomhairí galair eile a scaipeadh. Is féidir an mhuiscít a haithint trí mharcanna dubha agus bána ar a cosa agus marcáil i bhfoirm lire ar dhromchla uachtarach a tóracs. Is san Afraic a tháinig an mhuiscít seo, ach tá sí le fáil anois i réigiúin trópaiceacha, fothrópaiceacha agus mheasartha ar fud an domhain.
Heinz Guderian. Ginearál Gearmánach ab ea Heinz Wilhelm Guderian ( 17 Meitheamh 1888 – 14 Bealtaine 1954) le linn an Dara Cogadh Domhanda a d'éirigh ina údar cuimhní cinn tar éis an chogaidh. Ceannródaí agus tacadóir luath leis an gcur chuige " blitzkrieg ", bhí ról lárnach aige i bhforbairt choincheap na rannán panzer. Sa bhliain 1936, rinneadh Cigire na dTrúpaí Innealta de.
Ag tús an Dara Cogadh Domhanda, bhí Guderian i gceannas ar chór armúrtha in ionradh na Polainne. Le linn Ionradh na Fraince, bhí sé i gceannas ar na haonaid armúrtha a rinne ionsaí trí fhoraois Ardennes agus a sháraigh cosaintí na gComhghuaillithe ag Cath Sedan. Bhí sé i gceannas ar an 2ú Arm Panzer le linn Oibríochta Barbarossa, an t-ionradh ar an Aontas Sóivéadach. Chríochnaigh an feachtas nuair a theip ar Chath Moscó, agus briseadh Guderian ina dhiaidh sin as a phost.
Fritz Bayerlein. Bhí Fritz Hermann Michael Bayerlein (14 Eanáir 1899 – 30 Eanáir 1970) ina ghinearál i Wehrmacht na Gearmáine Naitsíoch le linn an Dara Cogadh Domhanda. Bhí sé ina oifigeach foirne ar dtús, páirteach le Erwin Rommel san Afrika Korps. Ansin bhí sé i gceannas ar an 3ú Rannán Panzer, ar Rannán Panzer Lehr agus ar Chór Airm LIII i láthair chogaidh na hEorpa. Fuair Bayerlein an bonn 'Crois an Ridire le Duilleoga Daracha agus Claimhte' .
Dara Cogadh Domhanda.
D'fheidhmigh Bayerlein mar oifigeach foirne don Ghinearál Heinz Guderian le haghaidh ionradh na Polainne agus Cath na Fraince. In Oibríocht Barbarossa, ionradh an Aontais Shóivéadaigh, i mí an Mheithimh 1941, cuireadh Bayerlein chuig na foirne ag Panzerghrúpa 2 de chuid Guderian. Tar éis Chath Kiev, aistríodh Bayerlein chuig foireann an Ghinearáloberst Erwin Rommel. Aistríodh Bayerlein go dtí an Führerreserve i Lúnasa 1942, ansin cuireadh é ag obair san Afrika Korps mar Cheann Foirne.
B. H. Liddell Hart. Saighdiúir Briotanach, staraí míleata agus teoiricí míleata ab ea Sir Basil Henry Liddell Hart (31 Deireadh Fómhair 1895 – 29 Eanáir 1970), ar a dtugtaí an Captaen B.H. Liddell Hart go coitianta i rith an chuid ba mhó dá shaol oibre. Scríobh sé sraith de stair mhíleata a raibh tionchar acu i measc straitéisithe. D'áitigh sé i gcoinne na straitéise 'straitéis ionsaí tosaigh' nó 'tulionsaí', ag rabhadh go dteipfeadh air agus go mbeadh sé costasach, mar a tharla sa Chéad Chogadh Domhanda. Ina ionad sin mhol sé 'cur chuige neamhdhíreach' (Béarla:"indirect approach") agus brath ar fhoirmíochtaí armúrtha a ghluaiseann go tapa.
Criostalstruchtúr. Sa chriostalagrafaíocht, is éard atá i struchtúr criostail ná cur síos ar shocrú ordaithe na n-adamh, na n- iain nó na móilíní in ábhar criostalach. Tarlaíonn struchtúir ordaithe ó nádúr intreach na gcáithníní comhpháirte chun patrúin siméadracha a fhoirmiú arís agus arís eile feadh phríomhthreoracha an spáis tríthoiseach san ábhar.